polyglot-tagger/wikipedia-language-snippets-filtered huggingface dataset:
సిక్ఖుల ఆధిపత్యంలోని రాజకీయ పార్టీ అకాలీదళ్ పంజాబ్ లో చురుకుగా వ్యవహరిస్తూ సిక్ఖు సంఖ్యాధిక్యత వచ్చేలా పంజాబీ సుబా ఏర్పరిచేందుకు కార్యకలాపాలు చేపట్టేది. పంజాబీ సుబా ఏర్పాటు వెనుక సిక్ఖు మతస్తుల సంఖ్యాధిక్యత కల రాష్ట్రం/ప్రావిన్సు ఏర్పాటు ఉన్నా సిక్ఖు నాయకులైన ఫతే సింగ్ వంటివారు వ్యూహాత్మకంగా మతాన్ని ప్రాతిపదికగా ముందుపెట్టకుండా, దానికన్నా ఆమోదయోగ్యమైన భాషాపరమైన గుర్తింపును ప్రాతిపదికగా చెప్పేవారు.
ఐతే రాష్ట్రాల పునర్విభజన చట్టం ప్రకారం స్థానిక సంస్థానాలు భారతదేశంలో విలీనమైనప్పుడు ఏర్పరిచిన ప్రావిన్సు పాటియాలా, తూర్పు పంజాబ్ రాష్ట్రాల యూనియన్ ను మాత్రం పంజాబ్ లో విలీనం చేశారు. ఐనప్పటికీ రాష్ట్రం అటు సుస్పష్టమైన పంజాబీ సంఖ్యాధిక్యతను కానీ, సిక్ఖుల సంఖ్యాధిక్యతను కానీ కలిగిలేదు. రాష్ట్రంలో అనేక హిందూ మతస్తుల ప్రాంతాలు, హిందీ భాష మాట్లాడే ప్రదేశాలు ఉండడం ప్రధాన కారణం.
పంజాబీ సుబా ఏర్పాటు అంశాన్ని రాష్ట్రాల పునర్విభజన కమిషన్ పరిశీలించింది. హిందీ నుంచి వ్యాకరణ రీత్యా విస్పష్టమైన భేదమున్న భాషగా పంజాబీని గుర్తించడానికి నిరాకరిస్తూ పంజాబీ-సంఖ్యాధిక్య రాష్ట్ర డిమాండును కమిషను తోసిపుచ్చింది, కమిషను తన నివేదికలో పేర్కొన్న మరో కారణం - ప్రజల్లో డిమాండు పట్ల మద్దతు లేదన్నది.
ఆ సమయంలో భారతదేశంలోని తూర్పు పంజాబ్ రాష్ట్రంలో ప్రస్తుత రాష్ట్రాలైన పంజాబ్, హర్యానా, కొంతమేరకు హిమాచల్ ప్రదేశ్, కేంద్ర పాలిత ప్రాంతంగా ఉన్న చండీగఢ్ ఉండేవి. అత్యధిక సంఖ్యలో సిక్ఖులు హిందూ సంఖ్యాధిక్య తూర్పు పంజాబ్ లో జీవించేవారు.
1966 సెప్టెంబరులో, ఇందిరా గాంధీ నేతృత్వంలోని కేంద్ర ప్రభుత్వం ఈ డిమాండ్ ని అంగీకరించింది, పంజాబ్ పునర్వ్యవస్థీకరణ చట్టం కింద విడిపోయింది.
ఆయన మూడు దశాబ్దాలకు పైగా ఇనిస్టిట్యూట్ ఆఫ్ మేథమెటికల్ సైన్సెస్ లో పనిచేసి, సీనియర్ ప్రొఫెసరుగా పదవీవిరమణ చేసారు. గణిత శాస్త్రంలోని స్పెషల్ ఫంక్షన్స్, క్యు-సిరీస్, గ్రూప్ థియరీ ఆల్జీబ్రాస్, కంప్యూటరు ఆల్జీబ్రా అంశాలమీద శ్రీనివాస రామానుజన్ రాసిన నోట్‌బుక్స్ మీద పరిశోధనలు చేసారు. యూనివర్శిటీ ఆఫ్ బాన్ లోని అలెగ్జాండర్ వోస్ హంచోలెడ్జ్ ఫౌండేషన్ ఫెలో, కెనడా, యూరప్, జపాన్,అమెరికా దేశాలలోని పలు యూనివర్శిటీలలో విజిటింగ్ ప్రొఫెసర్. అంతర్జాతీయ ప్రముఖ పత్రికలలో, అనేక గణిత శాస్త్ర సంబంధిత వ్యాసాలు, పరిశోధనా పత్రాలను వెలువరించారు. "క్వాంటం థియరీ ఆఫ్ యాంగ్యులర్ మోమెంటం, సెలెక్టెడ్ టాపిక్స్" మొదలైన పుస్తకాలను రచించారు. కొన్ని పుస్తకాలకు సహ రచయితగా ఉన్నారు. "జర్నల్ ఆఫ్ కంప్యూటేషనల్ అండ్ అప్లయిడ్ మేథమెటిక్స్" మొదలైన గణితశాస్త్ర ప్రత్యేక పత్రికలు వెలువరించిన మెమోరియల్ గ్రంథ సంపుటాలకు సంపాదకత్వం వహించారు.
ఆయన 1998లో "శ్రీనివాస రామానుజన్ - ఎ మాథెమెటికల్ జీనియస్" అనే గ్రంథాన్ని రచించారు. ఈ పుస్తకం ద్వారా అంతర్జాతీయ ఖ్యాతి గడించారు. ఈ గ్రంథాన్ని 2004, డిసెంబరులో మరింతగా పరిష్కరించి విస్తరించి పునర్ముద్రించారు. శ్రీనివాస రామానుజన్ సంబంధించిన జీవిత విశేషాలు, పరిశోధనా వివరాలు అనేకంతో పాటు అమూల్యమైన అరుదైన ఛాయాచిత్రాలు కూడా ఈ గ్రంథంలో స్థానం సంపాదించుకున్నాయి. ఆయన "రామానుజన్ మ్యూజియం అండ్ మాథ్స్ ఎడ్యుకేషన్ సెంటర్" డైరక్టరుగా ఉన్నారు.
ఆయన చెన్నై నందలి ప్రెసిడెన్సీ కళాశాలలో ఎం.ఎస్.సి ని 1964 లో పూర్తి చేసారు. ఆయన పరమాణువులోని కేంద్రకంలోని పైయాన్ ఫోటో ప్రొడక్షన్ అనే అంశంపై అల్లాడి రామకృష్ణన్ నేతృత్వంలో పి.హెచ్.డి చేసారు. అదే 1972లో మద్రాసు విశ్వవిద్యాలయం నుండి డిగ్రీని పొందారు. అదే సంవత్సరం ఆయన ఇనిస్టిట్యూట్ ఆఫ్ మేథమెటికల్ సైన్సెస్ లో సభ్యునిగా చేరి నవంబరు 2002 లో పదవీవరమణ పొందిన వరకు తన సేవలనందించారు.
ఆయన పూర్వీకులు రాజమండ్రి వాస్తవ్యులు. ఆయన తండ్రి కె.వల్లభేశ్వర రావు చెన్నైలో ప్రఖ్యాత న్యాయవాదిగా ఉండేవారు. ఆయన తండ్రి తన పోస్టుగ్రాడ్యుయేట్ చదువుల నిమిత్తం చెన్నై వచ్చి స్థిరపడ్డారు. శ్రీనివాసరావు తల్లి లక్ష్మీకాంతమ్మ తెలుగు సాహిత్యం లో ప్రముఖ సేవలనందించారు. ఆమెకు నలుగురు కుమారులు, ఇద్దరు కుమార్తెలు. వారిలో చిన్నవాడు శ్రీనివాసరావు.
కిల్లంపల్లి శ్రీనివాసరావు సైద్దాంతిక గణిత భౌతికశాస్త్ర విభాగంలో ప్రొఫెసర్. ఆ సంస్థ 1962లో స్థాపించబడినది. దానికి వ్యవస్థాపక అధ్యక్షుడు అల్లాడి రామకృష్ణన్.
ఇతర నవతరంగం సమకాలీకుల్లాగానే, గొడార్డ్ ప్రధాన స్రవంతి ఫ్రెంచ్ సినిమాలో "నూతన ఆవిష్కరణకు బదులు నిపుణత, కొత్త దర్శకులకు బదులు ప్రత్యేక సౌకర్యాలు అనుభవించే పాతవారికి ప్రాధాన్యత ఇచ్చే" నాణ్యతా ప్రమాణాలు, సంప్రదాయాలను విమర్శించారు ఈ సంప్రదాయాన్ని ఎదిరించేందుకు ఆయన, ఆయన వంటి ఆలోచనలే కలిగిన తోటి విమర్శకులు సినిమాలు తీయడం ప్రారంభించారు. ఫ్రెంచ్ సినిమాలతో పాటుగా సంప్రదాయిక హాలీవుడ్ విధానాలను కూడా గొడార్డ్ తీసిన అనేక సినిమాలు సవాలుగా నిలుస్తాయి. 1960లు, 70ల్లో అత్యంత రాడికల్ ఫ్రెంచ్ సినీ రూపకర్తగా ఆయనను తరచు పేర్కొంటూంటారు; సినీ సంప్రదాయాలు, విధానాలు, రాజకీయాలు, ఫిలాసఫీ వంటివాటిపై ఆయన దృక్పథం ఫ్రెంచ్ నవతరంగం కు చెందిన దర్శకులపై గట్టి ప్రభావం చూపించింది. ఆయన సినిమాల్లో పలు పూర్వపు గొప్ప చిత్రాల రిఫరెన్సులు, వాటిలోని అంశాలు గౌరవప్రదంగా చూపడం వంటివి ఆయనకు సినిమా చరిత్రపై ఉన్న లోతైన అభినివేశాన్ని తెలుపుతాయి. దాంతో పాటు అనేక సినిమాలు ఆయన రాజకీయ దృక్పథాలకు ప్రతిబింబాలుగా నిలిచాయి; అస్తిత్వవాదం, మార్క్సిస్టు సిద్ధాంతాలను చాలా ఆసక్తితో చదివేవారు.
జేన్ లూక్ గొడార్డ్ ) ఫ్రెంచ్-స్విస్ సినిమా దర్శకుడు, స్క్రీన్ ప్లే రచయిత, సినీ విమర్శకుడు. ఆయనని తరచుగా 1960ల నాటి ఫ్రెంచి సినిమా ఉద్యమం లా నౌవెల్లె వాగ్, లేదా నవతరంగం కు చెందినవాడిగా గుర్తిస్తారు.
నవతరంగం నాటితో పోలిస్తే, ఆయన ఇటీవలి సినిమాల్లోని రాజకీయ దృక్పథంలో రాడికల్ తత్త్వం తగ్గిపోయింది, ఇటీవలి సినిమాలు సంకేతాత్మకమైనవీ, వాటిలో మానవవాద, మార్సిస్ట్ దృక్పథాల నుంచి మానవ సంఘర్షణ చూపుతున్నారు.
నందిగామలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 నుండి 10 కి.మీ. దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామం నుండి 10 కి.మీ.కి పైబడిన దూరంలో ఉంది. లాండ్ లైన్ టెలిఫోన్, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 నుండి 10 కి.మీ. దూరంలో ఉంది. పబ్లిక్ ఫోన్ ఆఫీసు, ప్రైవేటు కొరియర్ గ్రామం నుండి 10 కి.మీ.కి పైబడిన దూరంలో ఉన్నాయి.
ఒక సంచార వైద్య శాలలో డాక్టర్లు లేరు. ముగ్గురు పారామెడికల్ సిబ్బంది ఉన్నారు. ప్రాథమిక ఆరోగ్య కేంద్రం, ప్రాథమిక ఆరోగ్య ఉప కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. అలోపతి ఆసుపత్రి, డిస్పెన్సరీ, పశు వైద్యశాల గ్రామం నుండి 5 నుండి 10 కి.మీ. దూరంలో ఉన్నాయి. సమీప సామాజిక ఆరోగ్య కేంద్రం, మాతా శిశు సంరక్షణ కేంద్రం, టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉన్నాయి. ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో రెండుప్రైవేటు బాలబడులు ఉన్నాయి. ప్రభుత్వ ప్రాథమిక పాఠశాలలు రెండు, ప్రభుత్వ మాధ్యమిక పాఠశాల ఒకటి ఉన్నాయి.సమీప ప్రాథమికోన్నత పాఠశాల నల్లబెల్లిలో ఉంది.సమీప జూనియర్ కళాశాల నల్లబెల్లిలోను, ప్రభుత్వ ఆర్ట్స్ / సైన్స్ డిగ్రీ కళాశాల, ఇంజనీరింగ్ కళాశాల‌లు నర్సంపేటలోనూ ఉన్నాయి. సమీప వైద్య కళాశాల, మేనేజిమెంటు కళాశాల, పాలీటెక్నిక్ వరంగల్లో ఉన్నాయి.సమీప వృత్తి విద్యా శిక్షణ పాఠశాల, అనియత విద్యా కేంద్రం, దివ్యాంగుల ప్రత్యేక పాఠశాల వరంగల్లో ఉన్నాయి.
ఇది మండల కేంద్రమైన నల్లబెల్లి నుండి 5 కి. మీ. దూరం లోను, సమీప పట్టణమైన వరంగల్ నుండి 30 కి. మీ. దూరంలోనూ ఉంది. 2016 అక్టోబరు 11 న చేసిన తెలంగాణ జిల్లాల పునర్వ్యవస్థీకరణకు ముందు ఈ గ్రామం పాత వరంగల్ జిల్లాలో, ఇదే మండలంలో ఉండేది. పునర్వ్యవస్థీకరణలో దీన్ని కొత్తగా ఏర్పాటు చేసిన వరంగల్ గ్రామీణ జిల్లా లోకి చేర్చారు. ఆ తరువాత 2021 లో, వరంగల్ గ్రామీణ జిల్లా స్థానంలో వరంగల్ జిల్లాను ఏర్పాటు చేసినపుడు ఈ గ్రామం, మండలంతో పాటు కొత్త జిల్లాలో భాగమైంది.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి. ఏటీఎమ్, సహకార బ్యాంకు గ్రామం నుండి 10 కి.మీ.కి పైబడిన దూరంలో ఉన్నాయి. రోజువారీ మార్కెట్ గ్రామం నుండి 10 కి.మీ.కి పైబడిన దూరంలో ఉంది.
జీశాట్-15 ఉపగ్రహం భారతదేశపు భారతీయ అంతరిక్ష ప్రయోగసంస్థ ఇస్రోరూపకల్పన చేసి తయారు చేసిన ఉపగ్రహం.ఇది ఇస్రో తయారుచేసిన అతి శక్తివంతమైన సమాచార ఉపగ్రహం.జీశాట్-15 ఉపగ్రహం ఇన్శాట్/జీశాట్ శ్రేణికి చెందిన ఉపగ్రహం.ఈ ఉపగ్రహంమొత్తం బరువు 3164 కిలోలు.జీశాట్-15 ఉపగ్రహం బ్యాండులో పనిచేయు 24 ట్రాన్స్‌పాండరులను కలిగిఉన్నది.జీశాట్-8, జీశాట్-10 ఉపగ్రహాల తరువాత గగన్ ఉపకరణాలను కలిగిఉన్న మూడవ ఉపగ్రహం. అనగా తో పనిచేయు జియో అగుమెంటెడ్ నావిగేసన్ .గగన్ ఉపకరణాలు 1 మరియు5 బ్యాండులలో పనిచేయును.
జీశాట్-15 ఉపగ్రహం బ్యాండులో పనిచేయు 24 ట్రాన్స్‌పాండరులను కలిగిఉన్నది.జీశాట్-8, జీశాట్-10 ఉపగ్రహాల తరువాత గగన్ ఉపకరణాలను కలిగిఉన్న మూడవ ఉపగ్రహం సమాచార ప్రసారానికి సంబంధించి ఇది పదవ ఉపగ్రహం.వీటితో పాటు అదనంగా 2 -బ్యాండ్ బీకాన్లు ఉన్నాయి.
జీశాట్-15 ఉపగ్రహన్ని కక్ష్యలో ప్రవేశపెట్టిన వెంటనే కర్నాటకరాష్ట్రంలోని హాసన్ లోని ఇస్రోకుచెందిన మాస్టర్ కంట్రొల్ ఫెసిలిటి సంస్థ ఉపగ్రహన్ని తన ఆధీనంలోకి తీసుకున్నది. ఉపగ్రహం చక్కగా ఉన్నదని తెలిపినది.
కాకతాళీయంగా అక్బర్ కొడుకు జహంగీరు కూడా అదే రోజు పుట్టాడు. అక్బర్ ఆస్థానంలోని పండితులు జహంగీరు ఒక సాహస వీరుడుగా రాజ్యం నిలుపుకోవాలంటే ఒక రాజపుత్రుల ఇంటిలో పెరగాలని సలహా ఇచ్చారు. అక్బర్ ఆ బాధ్యత లాధికి అప్పజెప్పాడు. ఆమె విప్లవకారుల కుటుంబానికి చెందినదైనా ఆమెకు చక్రవర్తి ప్రాపకం లభిస్తే తరువాతి తరం వారైనా దాని జోలికి వెళ్ళకుంటా ఉంటారని అక్బర్ ఆలోచన.
దుల్లా భట్టి పంజాబ్ ప్రాంతానికి చెందిన పిండి భట్టియాన్ అనే ఊర్లో ఒక ముస్లిం రాజపుత్రుల కుటుంబంలో జన్మించాడు. ఈ ఊరు ప్రస్తుతం పాకిస్తాన్లో ఉంది. ఇతని తండ్రి ఫరీద్, తాత బిజ్లీ అక్బర్ ప్రతిపాదించిన కేంద్రీయ శిస్తు చెల్లింపు విధానాన్ని వ్యతిరేకించి ఉరితీయ బడ్డారు. అతని తండ్రిని ఉరి తీసిన నాలుగు నెలలకు తల్లి లాధి దుల్లాకు జన్మనిచ్చింది.
కానీ తల్లి లాధి మాత్రం ఏదో మాట మీద భట్టికి తన పూర్వీకుల గురించి తెలియజెప్పాల్సి వచ్చింది. దాంతో ప్రత్యేకించి తన తండ్రి, తాత మరణాలకు ప్రతీకారంగా కాకపోయినా సామాన్య ప్రజల త్యాగాలను చూసి అతనికి సహజంగానే అక్బర్ పరిపాలన మీద ఉన్న ద్వేషం మరింత పెరిగి తిరుగుబాటుదారునిగా చేసింది. గౌర్ అనే రచయిత దీన్ని ఒక సామాన్యుడి ఉద్యమంగా అభివర్ణించాడు.
ఇందులో భాగంగా భట్టి కచ్చితంగా పాఠశాలకు హాజరవ్వాలి. అప్పటికి భట్టికి తన తండ్రి, తాతలకు జరిగిన అన్యాయం గురించి తెలియక పోయినా బడికి వెళ్ళనని మారాం చేశాడు. తనని ఒక విద్యావంతుడిగా మార్చడానికి, ఒక ఉత్తమ పౌరుడిగా మార్చడానికి చేసిన ఏర్పాట్లన్నీ బేఖాతరు చేస్తూ బాల్యంలో సామాన్యమైన అల్లరి పనులు చేస్తూ ఉండేవాడు.
దుల్లా భట్టి పంజాబ్ ప్రాంతానికి చెందిన 16వ శతాబ్దపు విప్లవ కారుడు. ఇతన్ని పంజాబ్ రాబిన్ హుడ్ అని కూడా పిలుస్తారు. మొఘలాయి అక్బర్ పరిపాలనా కాలంలో అతని మీద తిరుగుబాటు చేశాడు. ఇతను చేసిన సాహస కార్యాలు పంజాబీ సాంప్రదాయ కళల్లో, పంజాబీ కిస్సేలలో తరచూ దర్శనమిస్తూ ఉంటాయి.
దుల్లా తనదైన శైలిలో ధనవంతుల సంపదను కొల్లగొట్టి పేదలకు పంచిపెట్టేవాడు. అంతే కాకుండా ఆడపిల్లలను దొంగతనంగా బానిసలుగా అమ్మడాన్ని కూడా వ్యతిరేకించాడు. వారికి కట్నాలతో సహా ఇచ్చి పెళ్ళిళ్ళు చేసేవాడు.
అల్యూమినియం ఆర్సనైడ్ ఒక రసాయన సంయోగ పదార్థం. ఇది ఒక అకర్బన రసాయన సమ్మేళన పదార్థం. లోహ అల్యూమినియం, ఆర్సనిక్ /ఆర్సెనిక్ మూలకాల పరమాణు సంయోగము వలన ఏర్పడిన సంయోగపదార్థం.ఈ రసాయన సంయోగ పదార్థం రసాయనిక సంకేతపదం .అల్యూమినియం ఆర్సెనైడ్ ఒక సెమికండక్టర్ పదార్థం. అణునిర్మాణ అల్లిక స్థిరాంకం ఇంచుమించు గాలియం ఆర్సెనైడ్, అల్యూమినియం గాలియం ఆర్సెనైడ్ వలె ఉండును.బంధ ఖాళి మాత్రం గాలియం ఆర్సెనైడ్ కన్న వెడల్పుగా ఉండును. అల్యూమినియం ఆర్సెనైడ్ పదార్థం గాలియం ఆర్సెనైడ్ తో సూపర్ లాట్టిస్ ఏర్పరచును, తత్ఫలితంగా అల్యూమినియం ఆర్సెనైడ్ కు సెమికండక్టరు ధర్మాలు ఏర్పడుతున్నవి.
అల్యూమినియం ఆర్సెనైడ్ ను శ్వాసించడం వలన శ్వాస వవ్యస్థలో తీవ్రమైన ఇరిటేసన్ కల్గును. దీని వలన క్రానిక్ ఆర్సెనిక్ పాయిజనింగ్ అయ్యే అవకాశమున్నది.ముక్కు భాగాలలో పుళ్ళు ఏర్పడవచ్చును,కాలేయం పాడవ్వ వచ్చును, రక్తం, మూత్ర పిండాలు, నాడీవ్యవస్థకు చెందిన జబ్బులు/క్యాన్సర్ వచ్చే అవకాశం ఉంది.జీర్ణాశయంలో చేరిన జీర్ణ వ్యవస్థకు,ప్రేగులకు సంబంధించి తీవ్రమైన ఆర్సెనిక్ పాయిజనింగ్ అయ్యే విలున్నది.
అల్యూమినియం ఆర్సెనైడ్ ను సంశ్లేషణ చెయ్యడం లోనున్న పలు ఇబ్బందుల కారణంగా, ఉత్పత్తి విధానం గురించి సమగ్రమైన సమాచారం అందుబాటులో ఎక్కువగా లేదు. ఎక్కువ ద్రవీభవన ఉష్ణోగ్రత వలన కరిగించిన పదార్థం నుండి ఉత్పత్తి చెయ్యడం కష్ట సాధ్యమైన పని. కొద్దిమంది మాత్రం కరిగిమ్చినపదార్థం నుండి చిన్న స్పటికాలను ఉత్పత్తి చేసారు.అలాగే పాలి క్రిస్టలైన్ కడ్డిలుకూడా ఉత్పత్తి చేసారు.
అల్యూమినియం ఆర్సెనైడ్ యొక్క విష స్వభావానికి సంబంధించిన రసాయన, భౌతిక లక్షణాల గురించి సవిరమైన పరిశోధనలు అంతగా జరిపి, నమోదు చేసిన దఖాలాలులేవు. అల్యూమినియం ఆర్సెనైడ్ సంయోగ పదార్థాలు పరిశ్రమలలో వాణిజ్యపరంగా పలుప్రయోజనాలు కల్గిఉన్నవి. చాలా పదార్థాలు రసాయనికంగా చురుకైనవి, ప్రమాదకరమైన విష లక్షణాలను,చర్యాశీల గుణాలను కల్గి ఉన్నాయి.
అల్యూమినియం ఆర్సెనైడ్ స్థిరమైన సంయోగ పదార్థం. అయినను ఆమ్లాల నుండి, ఆమ్లా పొగ/ఆవిరులకు అందుబాటులో ఉంచరాదు.అల్యూమినియం ఆర్సెనైడ్ వియోగం వలన ఆర్సైన్ వాయువు, ఆర్సెనిక్ ఆవిరులు/పొగలు విడుదల అగును.
ఆనందన్ కెమేరామన్ గా కావాలని ఆసక్తి ప్రదర్శించేవారు. ఆయన సి.జె.మోహన్ కు సహాయకునిగా వృత్తి జీవితం ప్రారంభించారు. జి.జె. మోహన్ కలైవనార్ సినిమా యొక్క కెమేరామన్. ఆనందన్ ఆయన వద్ద ఫోటోగ్రఫీ పై శిక్షణ పొందారు. ఆనందన్ యొక్క చిత్రాలను చూసి మోహన్ అభినందించి ఒక రోలిప్లెక్స్ కెమేరాను కొనుక్కోవలసినదిగా సూచించారు. కెమెరా కొన్న తరువాత ఆయన ప్రముఖ నటుడు శివాజీ గణేషన్ యొక్క చిత్రాలను తీసారు. ఆనందన్ ఫిలిం ఛాంబర్ కు న్యూస్ రిపోర్టరుగా పనిచేసారు. ఆయన సినిమా నతులు, దర్శకులు, నిర్మాతల యొక్క వివరాలను సేకరించే పని చేసేవారు. ఒకసారి ఫిలిం న్యూస్ మ్యాగజైనలో చిత్రాలను సేకరించమని దేవరాజన్ కోరారు. ఆయన మ్యాగజైన్లో "ఫిల్మ్‌ న్యూస్ ఆనందన్" అని శీర్షిక ఉంచి ఆయనను గుర్తించారు. తరువాత ఆయన పేరు "ఫిల్మ్‌ న్యూస్ ఆనందన్" అనే కలం పేరుతో స్థిరపడింది.
ఆయన బాల్యనామం మణి. ఆయన తండ్రి పి.కె.జ్ఞానసాగరం ప్రభుత్వోద్యోగి. పాఠశాలలో చేరే సమయంలో పాఠశాల ప్రధానాధ్యాపకులకు తన పేరు "ఆనందకృష్ణన్" గా చెప్పడం జరిగింది. తరువాత ఆ పేరు నిలిచిపోయింది. తరువాత తన పేరు సంగ్రహంగా "ఆనందన్" గా స్థిరపడింది.
పాఠశాల విద్య తరువాత ఆయన క్వాడి మిలాత్ ఆర్ట్స్ కళాశాలలో చేరారు. ఆ కళాశాల ప్రభుత్వ ఆర్ట్స్ కళాశాలగా సుపరిచితం. ఆయన కళాశాల విద్యార్థిగా ఉన్నప్పుడు వై.జి.పార్థసారథి , ఎం.జి.రామచంద్రన్ వంటివారి యొక్క నాటక కంపెనీలలో చేరే అవకాశం వచ్చింది. ఆయన నాటకాలకు సంభాషణలు వ్రాసేవారు. ఆయన నాటకానికి సహాయ సహకారాలనందించేవారు.
నటునిగా ఆనందన్ యొక్క మొదటి చిత్రం "పోలీస్‌కరణ్ మంగల్" . ఆ చిత్రంలో ఆయన పోలీసు ఫోటోగ్రాఫర్ గా నటించారు. ఆయన ఆ సినిమా తెలుగు రీమేక్ అయిన "కానిస్టేబుల్ కూతురు" కో కూడా నటించారు. "బొమ్మై" లో ఆయన డాక్టరుగా నటించారు. "నట్చరిత్రం" లో ఆయన ప్రెస్ ఫోటోగ్రాఫరుగానూ, 1986 లో "ఓమై విఝిగల్"లో ప్రెస్ ఫోటోగ్రాఫర్ గానూ నటించారు. 1992 లో విడుదలైన "సుగమన సుమైగల్" చిత్రంలో కథానాయిక తండ్రిగా నటించారు. ఆయన మరణానికి కొద్ది రోజుల ముందు మార్చి 2016 న ఆయన సినిమాకు శాశ్వత ఎగ్జిబిషన్ ను యేర్పాటుచేయాలనే కోరికను వెల్లడించారు.
ప్రపంచ సినీ చరిత్రలోనే తొలి పీఆర్‌వో ఫిలిం న్యూస్ ఆనందనేనట. సినిమానే జీవితంగా, శ్వాసగా పీల్చిన బహుముఖ ప్రజ్ఞాశాలి ఫిలిం న్యూస్ ఆనందన్. అప్పట్లో ఎన్టీఆర్, ఏఎన్‌ఆర్ వంటి ప్రఖ్యాత తెలుగు నటుల చిత్రాలకు పీఆర్‌వోగా పనిచేశారు. అలా పలు భాషలలో 1500 పైగా చిత్రాలకు ప్రచార కర్తగా విశేష సేవలందించిన ఫిలిం న్యూస్ ఆనందన్ సినీ విక్కీపీడియా అనవచ్చు. నాటి టాకీ చిత్రాల నుంచి ఇటీవల విడుదలై డిజిటల్, 3డీ చిత్రాల వరకూ ఏ అంశం గురించి అయినా ఆనందన్ వద్ద కచ్చితమైన సమాచారం ఉంటుంది.
సినిమాకు సంబంధించి మూడు పుస్తకాలను రచించారు. రాష్ట్ర ముఖ్యమంత్రి జయలలిత ప్రోత్సాహంతో సాధనై పడిత్త తమిళ్ తిరైపడ వరలారు పేరుతో పెద్ద గ్రంథాన్ని రాశారు. 1991లో రాష్ట్ర ప్రభుత్వం అందించే కలైమామణి అవార్డుతో పాటు అనేక అవార్డులు, రివార్డులను అందుకున్న ఫిలిం న్యూస్ ఆనందన్ భీష్మ అవార్డుతోనూ సత్కరింపబడ్డారు.
ఫిల్మ్‌ న్యూస్ ఆనందన్ భారతీయ సినిమా చరిత్రకారుడు. ఆయన తమిళ సినిమా రంగంలో "వాకింగ్ ఎన్‌సైక్లోపీడియా" గా సుపరిచితుడు.
ము యొక్క పుట్టున వస్తికర్న, నిర్మనము గురించి అధ్యయనం చేసే శాస్త్రం. శిలాశాస్త్రం ఒక విధంగా పెట్రొగ్రఫి యొక్క పర్యాయపదం. శిలాశాస్త్రం ముఖ్యంగా స్థూల చెతినమునా, రాళ్ళ గుట్టు యెత్తు వివరణ గురించి ద్రిష్టి సరిస్తుంది. కాని పెట్రొఘ్రఫి అనేది సుక్ష్మమైన రాళ్ళ వివరములు గురించి చెపట్టి ప్రత్యెకత. ఈ చమురుపరిశ్రమ, శిలాశాస్త్రము, ప్రత్యెకంగా మట్టిలాగ్ ఎవన్నీ భూగర్భనిర్మణము తెలుసుకొవడనికి ముఖ్య ప్రధాన్యత సంతరించుకుంటాయి. మట్టిలాగ్ అనగా మట్టిలో ఉండే ఒక సుక్ష్మమైన నిర్మాణం. మట్టి రెణువుల యొక్క కొత నిర్మణమును 10 సుక్ష్మదర్షిని ద్వరా, రసాయనికంగా పరీక్షించవచ్చును.
ఆవక్షేపణ శిలల యొక్క నిర్మాణము అక్రుతిని అధ్యియనం చేస్తుంది. దినిలో ఇసుక రెణువులు, పొట్టు, సున్నపు రాయ ముఖ్యమైనవి. ఈ ఆవక్షేపణశిలల జీవి, రసాయన నిక్షపాల నుండి ఉద్భవించినవి. ఇవి సాధారణంగా చాలా చిన్న రెణువులలో నాణ్యమైన పదార్ద మాత్రుకలో కలిసి బంధం ఏర్పరుస్తుంది.
పెట్రొలజీ అనెది శాస్త్రీయ ఖనిజశాస్త్రాన్నీ ఉపయొగించుకుంటుంది, రసాయన రళ్ళ కూర్పు, ఆక్రుతిని వర్ణించడానికి విశ్లిషిస్తుంది. ఆధునిక పెట్రొలజిస్టులు భూగర్భరసాయనిక, భూభొతికశాస్త్ర సుత్రములు, రళ్ళమూలాల ఉష్ణోగ్రత ద్వరా భూగర్బరసాయనిక పొకడలను తెలుసుకొవచ్చును.
ఈ శాఖ నిప్పు రాళ్ళ యొక్క మార్పు, ఆక్రుతి గురించి అధ్యయనం చేస్తుంది.దినిలో గ్రానైట్, బసాల్ట్ రాళ్ళు ముఖ్యమైనవి (అగ్నిశిలలు ఉష్ణొగ్రాతకు వెడిక్కినప్పుడు దాని శిలాద్రవం నుండి స్ఫటికము వెతి వచ్చే శిలలను గ్రానైట్, బసాల్ట్ అంటారు).
శిలలను అధ్యయనం చేసి శాస్త్రన్ని శిలాశాస్త్రం అంటారు. ఆంగ్లంలో పెట్రొలజి అంటారు. పెట్రొలజి అనేది రెండు పదముల కలయిక. పెట్రో అనగా శిల అని, లోగస్ అనగా అధ్యయనం. ఈ శాస్త్రం భూగర్బశాస్త్రంలో ఒక భాగం. భూగర్భ
శిలాశాస్త్రములో ముడు రకాల శాఖలు ఉన్నాయి. అవి అగ్ని, రూపాంతర ప్రాప్తి, అవక్షిపణ.అలాగే ప్రయూగాత్మాక పద్ధతుల శాఖ కూడా దినిలో భాగమె.
ఈసోమలత హిమాలయాలకు ఉత్తరంగా ఉన్న మూజవంత పర్వతంలో దొరికేది. ఈ పర్వతం ఎక్కడో ఇప్పుడు మనకు సరిగ్గా తెలీదు. అనంతర కాలంలో ఇదే కైలాస పర్వతంగా మారి ఉండవచ్చును. మూజవంతం రుద్రుడు వాసభూమి. ఈ రుద్రుడే మన మహాదేవుడు. సోమం ఆయన చిహ్నం. మహాదేవుడు సోమకలాధరుడు. అందువలన సోమ శబ్దానికి అర్ధం చంద్రుడు. సోమపానం వలన ఆనందమూ, బలము లభించేవి.పార్సీలు సోమాన్ని హౌమా అని అంటారు.మన సమాజమ్లో సోమయగం లోపించినా పార్సీలలో ఇప్పటికీ నిలచి ఉంది.కాని వాళ్ళు వాడె లతా రసం అంతగా పానయోగ్యం కాదు. దీనివల్ల దేవతలకుగాని మానవులకుగాని ఎలాంటి తృప్తి కలుగదు. వాస్తవానికి పూర్వకాలంలో యజ్ఞాలలో వాడే సోమలత ఏమిటో మనకు సరిగ్గా తెలియదు. వైదిక సమాజంలో ఈ యజ్ఞం వ్యాపకంలో ఉన్నప్పుడే సోమలత దుర్లభంగా ఉండేది. పర్వతాల్లోంచి దీన్ని తెచ్చి అమ్మటం కొందరికి వ్యాపారంగా నిలిచేది. ఈ లత దొరక్కపోవటమే ఈ యాగం నిలిచి పోవడానికి ఒక కారణము కావచ్చునేమో అని అనిపిస్తుంది.
వేదము, అవస్తా వీటిని పరిశీలించిచూస్తే సొమలత ఔషధి తరహాకు చెందినదని తెలుస్తుంది. సోమరవ వర్ణం అరుణపింగళం. దాని రసం తియ్యగాఉంటుంది. మధుశబ్దం సోమానికి నామాంతరము. కొంచెం నిషా కలిగించి, ఎక్కువగా మాట్లాడించే గుణము, శరీరానికి బలాన్ని ఇస్తుంది. దేవతలు సోమపాన ప్రియులు. సోమరసం వ్యాధి నివారకం. ఒకప్పుడు దేవతలకి కూడా సోమరం దుర్లభంగా ఉండేది. దేవతలు దానికోసం తహతహలాడి ఉపాయ పూర్వకంగా దాన్ని తెచ్చుకున్నారు. ఈ కథలు వేదంలో ఎక్కడపడితే అక్కడ కనిపిస్తాయి. స్వర్గంలో సర్వోఛ్హ్హస్థానంలో గుప్తంగా ఉన్నదాన్ని సుపర్ణుడు - శ్యేనపక్షి - దేవతలకోసం, ఇంద్రుడి నిమిత్తం, దీన్ని సంపాదిస్తాడు. గరుడుడు అమృతాన్ని తీసుకురావటం పురాణాల్లో కూడా కనిపిస్తుంది. అందుకే సోమరసాన్ని అమృతంతో పోలుస్తారు. సోమం నీటిలో, సముద్రంలో ఉన్న సంగతిని పురాణాలు పేర్కుంటాయి. సముద్ర మథనం అందరికీ తెలిసినదే.
సోమం పెద్ద యజ్ఞం. క్లిష్టమైన అనుష్ఠానాలు ఎన్నో ఇందులో ఉన్నాయి. ఎన్నో వస్తువులునూ, ఋత్విక్కులు ఉంటేగానీ సాధ్యం కాని పని. కనుక, ఇది నిత్య కర్మాంతర్గతం కాదు. బ్రాహ్మణులు వంశంలో మూడు తరాలుగా ఎవ్వరున్నూ ఈ యజ్ఞం చెయ్యకపోతే నింద తగిలేది. దుర్బ్రాహ్మణులు అని పిలిచేవారట. ఈ అనుష్ఠానం చాలా ప్రాచీన మైనది. పార్సీలు కుడా చేసేవారు. సోముడు ఒకానొక దేవత, దేవతే కాదు, దేవతల్లో ఒక రాజుకూడా.దిగదిపతులైన దేవతలు నలుగులు, అందులో సోముడు ఉత్తరదిశకు రాజు. ఇంద్ర వరుణ యములు క్రమంగా పూర్వపశ్చిమ దక్షిణాలకు రక్షకులు. సోమదేవత అవస్థిత ద్యులోకంలో. సోమలత పృధివీలోకంలో ఆయన ప్రతినిధి.
ఇష్టియాగానికి నలుగు ఋత్విక్కులు కావాలి. సోమయాగానికి 6 గురు కన్నా ఎక్కువ కావలెను. అందరి పేర్లూ తెలియనక్కర్లేదు. అద్వర్యుడూ-హోతా, బ్రహ్మ, అగ్నీత్తు వీళ్ళు ఉంటారు.ప్రతిప్రస్థాత, మైత్రావరుణులు అధ్వర్యుహోతులకు సహకారులుగా ఉండాలి. బ్రాహ్మణాఛ్హంసి ఆఛ్హావకులనే మరి ఇద్దరు హోతకు సహాయం చేస్తారు. సోమయాగంలో సామగానం కూడా ఉంటుంది. కనుక ఉద్గాత అనే ఋత్విక్కు అతనికి తోడ్పడడానికి గాను ప్రస్తోతాప్రతిహర్తులనే మరి ఇద్దరు కావాలి. మొత్తం వీళ్ళు 11 మంది కాగా, ఇంకో 5 గురితో ప్రయోజనము ఉంటుంది.ఈ 16 మంది గాక, చమసాధ్వర్యులనే మరో 10 మందితో పని ఉంటుంది.
గంధర్వుల వద్ద సోమరసం రహస్యంగా ఉండేదనే అంశం వెదంలో కనిపిస్తుంది. సుపర్ణిపక్షి దాన్ని తెచ్చింది. ఈ సుపర్ణి ఇంకో రెవ్వరో కాదు, స్వయంగాయత్రి. గంధర్వుల దగ్గర ఉన్న సోమాన్ని వంచించి వాగ్దేవి తీసికోరావటం సోవిక్రయకాలంలో అభినయించేవారని లోగడ. గాయత్రి శ్రేష్థచంధస్సు; వేదమంత్రమే వాక్కు. వేదసారమైన గాయత్రి మంత్రం శ్రేష్ఠ వాక్కు. కనుక వాగ్దేవే గాయత్రి. ఈవిడే దేవతలకు సోమాన్ని తెచ్చి పెట్టింది. అమృతత్వాన్ని ప్రసాదించింది. దేవతలు సోమయాగం చేసే వాళ్ళు. విశ్వకర్మ ప్రజాపతి సోమయాగంచేసే, సృష్టి ఆరంభంచాడు.
ఈ యాగంలో ప్రకారభేదాలు చాలా ఉన్నాయి.క్షత్రియులు మాహాడంబరంగా చేసే అశ్వమేధ యాగం, రాజసూయ యాగం కూడా సోమయాగ విశేషాలే.క్షత్రియ వైశ్యులు కాలక్రమంలో సోమపాన అధికారాన్ని పోగట్టుకున్నారు. వీరు ఈ యజ్ఞాన్ని చెయ్యవచ్చును. కాని సోమానికి బదులుగా అశ్వత్థ, ప్లక్ష వృక్షాల రసాన్ని క్షత్రియులును, వైశ్యులు పెరుగును తాగాలని నియమం.
అగ్నిష్ఠోమ యజ్ఞం చాలా ఖర్చుతో కూడినపని. అధమం ఒక వందైనా ఆవులని దక్షిణగా ఇవ్వాలి. ఋత్విక్కులవంతు - బ్రహ్మ, ఉద్గీత, హోత, అధ్వర్యుడు వీరికి తలకు 12 చొప్పున మొత్తం 48 ఆవులు కావాలి. మొగతా వారికి మిగిలినవి పంచాలి. గుర్రము, కొద్దిగా బంగారము, బట్టలు, పిండి, నువ్వులు దక్షిణగా ఇవ్వాలి.
గృహస్థుని అగ్నిశాలలో సోమయాగం చెయ్యడానికి చోటుచాలదు. గ్రామానికి బయట యజ్ఞ భూమిని నిర్దేశించేవారు. దీనిపేరు దేవయజన భూమి. అక్కడ రెండు వేదులు నిర్మింపబడేవి. ఐష్టికవేది, సౌమికవేది. ఐష్టికవేదికి పక్కగా యధాస్థానంలో ఆహవనీయాది అగ్నులు మూడు, బ్రహ్మాది ఋత్విక్కుల స్థానము కల్పింపబడేవి.
సోమయాగం రకరకాలుగా ఉంటుంది. ఒకారోజే పట్టేది ఐకాసికం లేదా జ్యోతిష్టోమం, అంతకుమించి పట్టేది అహినం. దీనికి మించింది సత్రం. సంవత్సరకాలం అంతా చెయ్యతగిన సత్రయాగాలు కూడా ఉన్నాయి. ఇందులో మళ్ళీ అగ్నిష్ఠోమం, షోడశి, అతిరాత్రం అని పలు రకాలు ఉన్నాయి.
శ్రౌత సూత్రాలనే స్మృతి గ్రంథాలలో ఇది చేయు పద్ధతి వివరించబడింది.ఐతిరేయ బ్రాహ్మణానికి సంబంధించిన అశ్వలాయన శ్రౌత సూత్రమున్ను, శతపధ బ్రాహ్మణానికి సబంధించిన కాత్యాయన్ శ్రౌతసూత్రమును అగ్నిష్ఠొమ స్వరూపాన్ని గ్రహించడానికి తోడ్పడతాయి.
1640ల్లో గురు హర్ గోబింద్ మరణ కాలం ఆసన్నమైనప్పుడు ఆయన తన భార్య నానకీని అమృత్ సర్ జిల్లాలోని తన పూర్వీకుల గ్రామమైన బకాలాకు గురు తేగ్ బహదూర్, మాతా గుజ్రీలతో పాటు వెళ్ళమని ఆదేశించారు. గుర్ బిలాస్ దేస్విన్ పతిషాహిలో వర్ణించినదాని ప్రకారం బకాలా అప్పటికి అందమైన తటాకాలు, బావులు, బోలీలతో విలసిల్లే సుభిక్షమైన పట్టణం. గురు తేగ్ బహదూర్ బకాలాలో 26 సంవత్సరాల 9 నెలల 13 రోజుల పాటు ధ్యానం చేస్తూ, భార్య, తల్లితో జీవించారు. ఆయన ప్రధానమైన సమయాన్ని ధ్యానంలోనే గడిపినా బాధ్యతాయుతంగా కుటుంబాన్ని చూసుకున్నారు. ఆయన బకాలాలో ఉన్న కాలంలో ఆ పట్టణం నుంచి పర్యటించి పలు ప్రదేశాలకు వెళ్ళేవారు, ఆ క్రమంలోనే ఢిల్లీలో సిక్ఖుల ఎనిమిదవ గురువు అయిన గురు హర్ క్రిషన్ను సందర్శించారు.
గురు తేగ్ బహదూర్ , 10 మంది సిక్ఖు గురువుల్లో తొమ్మిదవ వారు. తొలి గురువు నానక్ స్ఫూర్తిని అందిపుచ్చుకుని ఆయన రాసిన 115 కవితలు గురు గ్రంథ్ సాహిబ్ లో ఉన్నాయి. కాశ్మీరీ పండిట్లను ఇస్లాంలోకి బలవంతంగా మతమార్పిడి చేస్తూంటే వ్యతిరేకించినందుకు, తాను స్వయంగా ఇస్లాం మతంలోకి మారేందుకు తిరస్కరించినందుకుతో గురు తేగ్ బహదూర్ ను ముఘల్ చక్రవర్తి ఔరంగజేబు ఢిల్లీలో బహిరంగంగా తల నరికించి చంపారు. గురు ద్వారా సిస్ గంజ్ సాహిబ్, గురుద్వారా రకాబ్ గంజ్ సాహిబ్ అన్న పేర్లతో ఢిల్లీలో ఉన్న రెండు ప్రదేశాలు ఆయనను నరికి చంపడం, ఆయన శరీరాన్ని అంత్యక్రియలు చేయడం జరిగిన ప్రదేశాలు, స్మృతి మందిరాలు.
అప్పట్లో అమృత్ సర్ సిక్ఖు విశ్వాసానికి ప్రధాన కేంద్రంగా విలసిల్లేది. సిక్ఖు గురువు స్థానం, దేశ వ్యాప్తంగా మసంద్ లు లేదా మత ప్రచారకులు వచ్చి గురువుతో మాట్లాడివెళ్ళే ప్రదేశం కావడంతో రాజ్యానికి రాజధాని అన్న స్థానాన్ని అభివృద్ధి చేసుకుంది. గురు తేగ్ బహదూర్ సిక్ఖు సంస్కృతిలో పెరిగారు. ఆయన విలువిద్య, గుర్రపు స్వారీ మొదలైన యుద్ధ కళల్లో శిక్షణ పొందారు, ప్రాచీన సాహిత్యాన్ని చదువుకున్నారు. ఆయన సుదీర్ఘ సమయం పాటు ఏకాంతంలోకి వెళ్ళి ధ్యానం సాగించేవారు. తేగ్ బహదూర్ మాతా గుజ్రిని 3 ఫిబ్రవరి 1633న వివాహం చేసుకున్నారు.
మార్చి 1664లో గురు హర్ క్రిషన్ కు మశూచి సోకింది. ఆయన అనుచరులు హర్ క్రిషన్ తదనంతరం ఎవరు తమను నడిపిస్తారని గురుత్వం గురించి ప్రశ్నించగా బాబా బకాలా అంటూ, తన వారసుడు బకాలాలో దొరుకుతాడని సూచించారు. గురువు మరణించేప్పుడు సందిగ్ధానికి తావిచ్చేలా వ్యక్తి పేరు కాక, ప్రదేశం పేరు ఉచ్చరించడంతో అనేకులు తామే కొత్త గురువులమని చెప్పుకోసాగారు. గురువు స్థానాన్ని ఆశిస్తూ అంతమంది బయలుదేరడంతో సిక్ఖులు అయోమయంలో పడిపోయారు.
గురు తేగ్ బహదూర్ సోధి కుటుంబంలో జన్మించారు. ఆరవ సిక్ఖు గురువైన గురు హర్ గోబింద్కు ఒక కుమార్తె బీబీ వీరో, ఐదుగురు కుమారులు: బాబా గురుదిత్తా, సూరజ్ మాల్, అని రాయ్, త్యాగా మాల్ ఖత్రీ ఉన్నారు. త్యాగా మాల్ ఖత్రీ అమృత్ సర్లో 1 ఏప్రిల్ 1621న జన్మించారు. ఆయనకు తేగ్ బహదూర్ అన్న పేరు ఆయన ముఘల్ సైన్యంతో జరిగిన పోరాటంలో కనబరిచిన వీరత్వాన్ని చూశాకా గురు హర్ గోబింద్ పెట్టారు.
గురు గ్రంథ్ సాహిబ్ కు అనేకమైన అనేక కృతులు ఆయన రచించినవి చేరాయి, వాటిలో గ్రంథ్ సాహిబ్ చివరిలో వచ్చే సలోక్ లు, ద్విపదలు కూడా ఉన్నాయి. గురు తేగ్ బహదూర్ భారతదేశంలోని వివిధ ప్రాంతాల్లో పర్యటించారు, మహాలీలో అనేక సిక్ఖు మందిరాలు నిర్మించమని గోబింద్ సహాలీ ఆయనను అడిగారు. ఆయన రచనల్లో 116 శబద్ లు, 15 రాగాలు, సిక్ఖు మత సంప్రదాయంలోని బనిలో భాగమైన 782 కృతులు ఉన్నాయి.
ఆగస్టు 1664లో సిక్ఖు సంగత్ బకాలా వచ్చి, తేగ్ బహదూర్ ను 9వ గురువుగా అభిషేకించింది. దివాన్ దుర్గా మాల్ నేతృత్వంలోని సంగత్ గురుత్వాన్ని తేగ్ బహదూర్ కు ఇస్తూ అధికారిక లాంఛన యుతమైన తిక్కా వేడుకలు నిర్వహించింది.
ముఘల్ చక్రవర్తి జహంగీర్ గురు అర్జున్ను చంపాకా ప్రారంభమైన సిక్ఖు ఆచారం ప్రకారం సాయుధులైన అంగరక్షకులు ఆయనను చుట్టుముట్టారు. తేగ్ బహదూర్ ఎంతో నిరాడంబరమైన జీవితాన్ని గడిపారు.
ఈ గ్రామానికి విద్యా సౌకర్యం లేదు. సమీప ప్రాథమిక పాఠశాల గ్రామానికి 5 కిలోమీటర్ల దూరంలో ఉంది. అనియత విద్యా కేంద్రం 10 కిలోమీటర్ల దూరంలో ఉంది.
సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణా కేంద్రం గ్రామానికి 5 నుంచి 10 కిలోమీటర్ల లోపే ఉన్నాయి.
సమీప అలోపతీ ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం, పశు వైద్యశాల సదుపాయాలు గ్రామానికి 10 కిలోమీటర్ల కన్నా దూరంలో ఉన్నాయి.
ఈ గ్రామంలో పోస్టాఫీసు, టెలిఫోను , ఇంటర్నెట్, ప్రైవేటు కొరియర్ మొదలైన సదుపాయాలేవీ లేవు. ఇవన్నీ గ్రామానికి 5 నుంచి 10 కిలోమీటర్ల లోపే ఉన్నాయి.
ఈ గ్రామానికి ప్రైవేటు, పబ్లిక్ బస్సు సదుపాయాలేవీ లేవు. సమీప రైల్వే స్టేషన్ గ్రామానికి 10 కిలోమీటర్ల దూరంలో ఉంది. ఈ గ్రామం జాతీయ రహదారికి గాని, రాష్ట్ర హైవేతో గాని అనుసంధానం కాలేదు. ప్రధాన జిల్లా రోడ్డు ఈ గ్రామం గుండా వెళుతుంది. ఈ గ్రామంలో ఆటోలు ప్రయాణానికి ఉపయోగపడే సాధనం.
గ్రామంలో తాగునీటి సదుపాయం చేతిపంపుల ద్వారా, గొట్టపు బావుల ద్వారా ఉంది. గ్రామంలో డ్రైనేజీ వ్యవస్థ లేదు. * పూర్తి పారిశుధ్య పథకం కిందకు ఈ ప్రాంతం రావట్లేదు. సామాజిక మరుగుదొడ్లు గ్రామంలో లేవు.